Ալեքսեյ Սոլոսին

**Ալեքսեյ Սոլոսին** (), ռուս ֆուտբոլիստ, դարպասապահ։

## Գործունեություն
### Ակումբային
«Սպարտակ (Մոսկվա)» ֆուտբոլային ակումբի սան։ Մինչև 2005 թվականը խաղացել է երիտասարդական թիմում։ 2005 թվականին խաղացել է Չելյաբինսկի «Սպարտակում»՝ մոսկովյան թիմի ֆարմ ակումբում (պահեստային կազմ)։ 2006 թվականի մրցաշրջանում առաջին դիվիզիոնում խաղացել է Վարոնեժի «Ֆակել» ակումբում, որտեղ 13 խաղում բաց է թողել 19 գոլ։

2007 թվականին տեղափոխվել է մերձմոսկովյան «Սատուրն», որտեղ խաղացել է միայն երիտասարդական թիմում։ 2008 թվականին նա Նովոռոսիյսկի «Չեռնոմորցի» հիմնական դարպասապահն էր։ Մրցաշրջանի վերջում «Տոմ» ակումբը գնել է դարպասապահի տրանսֆերը։ Սոլոսինը ոչ մի հանդիպում չի անցկացրել նոր ակումբի կազմում, քանի որ նրան անմիջապես վարձակալել է Եկատերինբուրգի «Ուրալ» ակումբը։ 2009 թվականի մրցաշրջանում եղել է թիմի հիմնական դարպասապահը, առաջին դիվիզիոնի 33 խաղում բաց է թողել 31 գնդակ։

2009 թվականի դեկտեմբերի 25-ին երեք տարվա պայմանագիր է կնքել «Սիբիրի» հետ։ 2010 թվականի ապրիլի 3-ին Պրեմիեր Լիգայում նորամուտը նշել է «Սիբիրն» ըննդեմ «Ամկարի» խաղում։

2011 թվականին նա հանդես է եկել Բարնաուլի «Դինամո» ակումբում, որից հետո տեղափոխվել է «ՍԿԱ-Էներգիա»։ 2013 թվականի հունիսին վերադարձել է Պրեմիեր լիգա մտած «Ուրալ» ակումբ՝ կնքելով 2 տարվա պայմանագիր։ 2013 թվականին 9 հանդիպում է անցկացրել «Ուրալի» կազմում, որից հետո տեղափոխվել է մերձմոսկովյան «Խիմկի» ակումբում։ 2014 թվականի հունիսին պայմանագիր է կնքել «Տոմյուի» հետ։ Դեբյուտը կայացել է 2014 թվականի հուլիսի 6-ին Սանկտ Պետերբուրգի «Դինամոյի» հետ խաղում, որում կարողացել է անձեռնմխելի թողնել թիմի դարպասը։ Ընդհանուր առմամբ, 2014-15 մրցաշրջանում նա Ֆուտբոլի ազգային լիգայի (ՖԱԼ) առաջնությունում մասնակցել է 31 հանդիպման՝ բաց թողնելով 31 գնդակ։

2015 թվականի հունիսի 8-ին «Տոմի» սպորտային տնօրեն Իգոր Կուդրյաշովը հաստատել է, որ Սոլոսինը կլքի ակումբը, սակայն 2015 թվականի հուլիսի 1-ին հայտնի է դարձել, որ ֆուտբոլիստը նոր պայմանագիր է կնքել թիմի հետ։ Նա մրցաշրջանը սկսել է որպես թիմի հիմնական դարպասապահ, բայց հետո մրցակցությունը զիջել է ինչպես Օլեգ Չուվաևին, այնպես էլ Ալեքսանդր Կրիվորուչկոյին։ 2016 թվականին՝ նոր գլխավոր մարզիչ Վալերի Պետրակովի՝ «Տոմ» ժամանելուց հետո, Սոլոսինը կրկին դարձել է թիմի հիմնական դարպասապահը։ Մրցաշրջանի վերջում նա երեք հանդիպում է անցկացրել ՖԱԼ-ի առաջնությունում՝ առանց գոլ բաց թողնելու, իսկ երկու փլեյ օֆֆում՝ Պրեմիեր լիգայի ուղեգրի համար «Կուբանի» դեմ խաղում, 11 մետրանոցից միայն մեկ գոլ է բաց թողել և օգնել է թիմին դուրս գալ Պրեմիեր լիգա։ Պրեմիեր լիգայում «Տոմի» կազմում իր առաջին հանդիպումն անցկացրել է 2016 թվականի սեպտեմբերի 17-ին «Արսենալի» դեմ՝ առանց գոլ բաց թողնելու։

2017 թվականի հունիսին նա պայմանագիր է կնքել «Անժիի» հետ։ Դեկտեմբերի 14-ին հայտնի Է դարձել, որ Սոլոսինը երկկողմանի համաձայնությամբ խզել է պայմանագիրը «Անժի» հետ։

2018 թվականի փետրվարի 12-ին պայմանագիր է կնքել վրացական «Կոլխեթի-1913» ակումբի հետ։ 2018 թվականի ապրիլի 16-ին ժամանակից շուտ խզել է պայմանագիրը՝ ակումբի կազմում 2 հանդիպում անցկացնելով։ 2019 թվականի գարնանը «Արցախի» հավաքականում հանդես է եկել Հայաստանի առաջնությունում, անցկացրել 3 հանդիպում։

### Հավաքականում
Ռուսաստանի երիտասարդական հավաքականի կազմում 2005 թվականին հաղթել է Գրանատկինի հուշամրցաշարում և ճանաչվել մրցաշարի լավագույն դարպասապահ։

## Նվաճումներ «'''Սիբիր'''»
* Ռուսաստանի գավաթ
** Եզրափակիչ խաղի մասնակից (1)․ 2010
; «**Տոմ**»
* ՖԱԼ առաջնություն
** Բրոնզե մեդալակիր (1)․ 2015/16

## Վիճակագրություն

## Ծանոթագրություններ

## Արատքին հղումներ
* Անձնական էջը  «Տոմի» պաշտոնական կայքում

Կատեգորիա:Անժիի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Նոայի ֆուտբոլիստներ
Կատեգորիա:Ուրալի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆակելի ֆուտբոլիստներ